יובל סטופל

יוּבָל סְטוּפֶּל (נולד ב-14 במאי 1976, י"ד באייר ה'תשל"ו) הוא מלחין, מנצח, מעבד ומפיק מוזיקה חסידית חרדי-ישראלי.

ביוגרפיה
סטופל נולד וגדל בשכונת נווה שאנן בחיפה למשה ופנינה סטופל. בנעוריו למד בישיבה התיכונית יבנה. את שירותו הצבאי עשה במקהלת הרבנות הצבאית כסולן וזמר ובהמשך גם כמפקד הלהקה. סטופל הוא בעל תואר ראשון במדע המדינה, ניהול ותקשורת.

קריירה מוזיקלית

לאחר שירותו הצבאי הקים עם אלי יזרלביץ' את חברת ההפקות "במה כהלכה", המתמחה בהפקות תוכן לציבור הדתי וחרדי.

סטופל עיבד והלחין עשרות שירים. בין לחניו המוכרים: "קח את שלי", "כמה טוב שנפגשנו" ו"מסלול מחדש", אותם הלחין עבור אברהם פריד, "ללבנה אמר", בביצועו של הזמר אודי אולמן והפתיח לתוכניתו של מנחם טוקר "מוצ"ש חי".

השתתף כשחקן וכזמר לצדו של הזמר אודי אולמן בתקליטור הצפייה לילדים, "יהודים בני מלכים".

במשך שלוש שנים הגיש תוכניות שבועיות בתחנת הרדיו של ערוץ 7 ופרסם טורי ביקורת מוזיקה ברשת העיתונים קו עיתונות דתית.

סטופל משמש כמנהלו המוזיקלי של הזמר אברהם פריד. בתפקידו זה, ייצר פלטפורמה חדשה של אירוח זמרים ישראליים בהופעותיו של פריד: רמי קליינשטיין, דוד ד'אור, בעז שרעבי, יהורם גאון, אריאל זילבר, אמיר דדון, מוקי, עידן עמדי, ישי ריבו, עמיר בניון, חנן יובל, חיים משה, שלומי שבת, חנן בן ארי, אברהם טל, דני רובס, אביב גפן ונתן גושן.

לכבוד שנת היובל לירושלים, הפיק סטופל מוזיקלית את המופע "אני ירושלמי" עבור הזמר יהורם גאון.

בשנת 2019 כיהן גם כחבר ועדת פרס שר החינוך לתרבות יהודית.

החל מאוגוסט 2020 מגיש תוכנית לילית שבועית בתחנת הרדיו קול חי מיוזיק.

בין ספטמבר 2020 למאי 2021 שפט בתוכנית הריאלטי החרדית - "הקול הבא".

בשנת 2022 עיבד וניהל מוזיקלית את שירי מקהלת הרבנות הצבאית בסדרה הצבאית המוזיקלית "שישו ושמחו" ששודרה בכאן 11.

לחניו 
סטופל עיבד והלחין עשרות שירים. בין לחניו המוכרים: "קח את שלי", "כמה טוב שנפגשנו" ו"מסלול מחדש" של אברהם פריד; "ללבנה אמר" של אודי אולמן והפתיח לתוכניתו של מנחם טוקר - "מוצ"ש חי".

חיים אישיים

סטופל נשוי למיכל ולהם ארבעה ילדים. מתגורר בפתח תקווה.

קישורים חיצוניים

 אומן באמונה עם יובל סטופל אתר הידברות

הערות שוליים

בוגרי תיכון יבנה (חיפה)
זמרים חסידיים
חברי מקהלת הרבנות הצבאית
מלחיני מוזיקה חסידית
מלחינים חסידיים
מנצחים ישראלים
מעבדים מוזיקליים ישראלים
סגל ערוץ 7
סגל רדיו קול חי מיוזיק
פתח תקווה: אישים
ישראלים שנולדו ב-1977
שופטי הקול הבא